Publication: Magyar Közlöny
Issue: MK-2004-47 (Year: 2004, Number: 47)
Era: 2004-2010
Section: a 72/2004. (IV. 15.) Korm. rendelethez
Paragraph Index: 559

1. Függelék Fogalmi meghatározások 1F1. Elõtét (prefix) Az elõtét egy vagy több számjegybõl álló indikátor, mely lehetõvé teszi a különbözõ típusú számformátumok, hálózatok és/vagy szolgáltatások közötti választást. 1F2. Nemzetközi elõtét (NE) (international prefix) A nemzetközi elõtét azt jelöli, hogy az azt követõ szám nemzetközi telefonszám. 1F3. Belföldi elõtét (BE) (national/trunk prefix) Az országon belüli, de a hívótól eltérõ számozási (földrajzi és nem földrajzi) körzetben lévõ elõfizetõ hívásakor használt elõtét. 1F4. Országhívó szám (OS) (country code) Az országhívó szám egy, kettõ vagy három számjegybõl álló szám, amely azonosítja a hívott országot, nemzetközi/globális szolgáltatást vagy nemzetközi Hálózatot. 1F5. Számozási körzet BRS-sel jelölt földrajzi körzet, szolgáltatás vagy hálózat. 1F6. Számmezõ Az elõfizetõi szám elsõ néhány számjegyével meghatározott számtartomány, azaz 10, 100, ... 1 millió szám. 1F7. A globális szolgáltatás országhívó száma (OS) (country code for global services) A globális szolgáltatások országhívó számát a globális szolgáltatások azonosítására használják, és hosszúságuk három számjegy. 1F8. A Hálózat országhívó száma (OS) (country code for Networks) A Hálózat országhívó száma az azonosító kóddal (AK) együtt a hálózatok azonosítására szolgáló osztott országkód, és hosszúsága 3 számjegy. 2004/47. szám 1F9. Azonosító kód (AK) (identification code) Az azonosító kód a Hálózat azonosítására szolgál, és hosszúsága 1—4 számjegy. 1F10. Hálózat (Network) A Hálózat nemzetközileg összekapcsolt fizikai csomópontok és mûködtetõ rendszerek hálózata, amelynek üzemeltetését és fenntartását egy vagy több — az ITU-nál bejegyzett — szolgáltató végzi elektronikus hírközlési szolgáltatások nyújtása céljából. 1F11. Közvetítõ választó elõtét (KVE) A közvetítõ választó elõtét a hívott elõfizetõ vagy szolgáltatás eléréséhez adott feltételekkel igénybe vett közvetítõ szolgáltatót jelöli ki. A közvetítõ választó elõtét országosan harmonizált. A közvetítõ választó elõtét formátuma 15cd, ahol a cd értéke 00 és 99 közötti és a szolgáltató kérésére a hatóság jelöli ki. 1F12. Hívószámkijelzés elõtétek (KEE és KTE) A hívószámkijelzés hívásonkénti engedélyezése elõtét (KEE) alkalmazása esetén az elõfizetõ az adott hívásra vonatkozóan feloldhatja az egyébként letiltott hívószámkijelzést. A hívószámkijelzés hívásonkénti letiltása elõtét (KTE) alkalmazása esetén az elõfizetõ az adott hívásra vonatkozóan letilthatja az egyébként engedélyezett hívószámkijelzést. A 130, illetõleg 131 formátumú hívószámkijelzõ elõtétek országosan harmonizáltak.

Source: https://magyarkozlony.hu/hivatalos-lapok/7193b827a3a3b9e6ef1a1e5135201bde0c720ac0/dokumentumok/2ae8c0cf1abceeb89822585f6b35850342a85772/letoltes